Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Томислав Цветковски со службена легитимација број 28-0004 и Нена Велковска со службена легитимација број 28-0021 изврши вонреден инспекциски надзор над субјектот на инспекциски надзор Приватна установа за социјална заштита на стари лица ,,Св.Спас,, Кравари Битола застапуван од одговорното лице Елизабета Тристовска и со Записник ИП1 број 16-257 од 04.09.2024 година ја утврди фактичката состојба и врз основа на член 338 од Законот за социјалната заштита („Службен весник на РСМ” број 104/19, 146/19, 275/19, 302/2020, 311/2020, 163/2021, 294/21, 99/22, 236/22 и 65/23) (во натамошниот текст: Законот) го донесе следното

**Р Е Ш Е Н И Е**

Се наредува на Елизабета Тристовска, одговорно лице на Приватна установа за социјална заштита на стари лица ,,Св. Спас,, Кравари Битола (во натамошниот текст: Установата), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа,да ги преземе следните мерки во роковите и од страна на одговорното лице:

1. Установата со дозволен капацитет за сметување на 43 корисници која спаѓа во установи кои сместуваат над 35 корисници да има вработено 1 социјален работник, 1 физиотерапевт, 4 медицински сестри, 14 геронто домаќинки, 2 лица за чистење и 3 лица помошен персонал (перална/шивална/хигиена), согласно член 171 од Законот , член 17 став 2 алинеја 1,2,3 и 4 и член 18 став 1 и став 3 алинеја 2 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица (,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 60 дена од приемот на решението.**

2. Раководното или друго овластено лице во установата за социјална заштита е должно веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 и член 329 став 1 алинеја 3 од Законот за социјалната заштита преку инспекторите за социјална заштита Томислав Цветковски со службена легитимација број 28-0004 и Нена Велковска со службена легитимација број 28-0021 изврши вонреден инспекциски надзор над субјектот на инспекциски надзор Приватна установа за социјална заштита на стари лица ,,Св.Спас,, Кравари Битола застапуван од одговорното лице Елизабета Тристовска на постапката за остварување и користење на услугата на вон-семејна социјална заштита –сместување во установа за стари лица по претставка добиена од Државен здравствен и санитарен инспекторат поднесена од В.С. за нејзиниот татко М. С. како корисник сместен во Установата, и за констатирани недостатоци и неправилности состави Записник ИП1 број 16-257 од 04.09.2024 година.

    За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-257 на 11.09.2024 година.

**Инспектори за социјална заштита:**

Виш инспектор Томислав Цветковски

Инспектор Нена Велковска